بيت العز

بيت العز يا بيتنا اغنيه مصريه الفها مرسى جميل عزيز و لحنها محمد الموجى و غنتها فايزه احمد فى فيلم انا و بناتى سنة 1961

 كلمات 

بيت العز يا بيتنا علا بابك عنبتنا

لها خضره و ضليله بترفرف ع العيله

و تضلل ياحليله ياحليله من اول عتبتنا

يا بيت العز يا بيت السعد يا بيت الفرح

يا بيتنا

.....

بيت العز يا بيتنا ف حيطانك جنينتنا

بمحبه زرعناها بمحبه سقيناها

و كبرنا وياها ياحليله و احلوت فاكهتنا

يا بيت العز يا بيت السعد يا بيت الفرح

يا بيتنا

.....

الله الله الله الله

الله الله علا عشرتنا و علا لمتنا حوالين بعضينا

الله علا اجمل ايامنا و علا احلامنا و حكايات ليالينا

اللقمه الحلوه تجمعنا و تشبعنا و تكفينا

و الكلمه الحلوه تفرحنا و تصبحنا و تمسينا

.....

ابعد يا شيطان ابعد يا شيطان ابعد يا شيطان ابعد يا شيطان

ان جيت من الباب ها نرد الباب و نعيش ف امان

وان جيت من الحيط ها نسد الحيط بحجر صوان

ابعد يا شيطان ابعد يا شيطان ابعد يا شيطان ابعد يا شيطان

.....

بيت العز يا بيتنا علا بابك عنبتنا

لها خضره و ضليله بترفرف ع العيله

و تضلل ياحليله ياحليله من اول عتبتنا

يا بيت العز يا بيت السعد يا بيت الفرح

يا بيتنا

 لينكات برانيه 
https://m.youtube.com/watch?v=1XDCee3BsaU

 مصادر 
 شوف كمان 

 ليستة اغانى فايزه احمد

تصنيف:اغانى فايزه احمد
تصنيف:اغانى باللغه المصريه
تصنيف:كلمات اغانى